- Underlig norsk ungdomsidol

4. mai 2013 09:21 Sist oppdatert 4. mai 2013

Jørgen Bull i "shura" - møte med afghanske sikkerhetsstyrker og eldre i en afghansk landsby. Forsvaret

Jørgen Bull på oppdrag i Afghanistan. Han er stolt over å være veteran, men lar likevel være å si at han er det. Forsvaret

I dag kan det virke som om du blir ungdomsidol i Norge ved å delta på Paradise Hotel, drikke deg full hver kveld. Soldater, de blir ikke satt pris på, sier veteran Jørgen Bull (39).

— Noen ser på soldater som drar på utenlandsoppdrag som et sært skue, som ikke har funnet noe annet å gjøre i livet. Det er tvert i mot. De som er ute er det beste av norsk ungdom. Men de blir ikke satt pris på, sier Jørgen Bull.

Han har vært fire ganger i Afghanistan, i noen av de mest kampintensive periodene.

Ett av bildene han har sendt Aftenposten viser et gjennomhullet, pansret kjøretøy. Teksten lyder:

«Marginene på vår side. Bildet viser en av de to bilene i kompaniet som ble truffet av en RPG panservern rakett. Raketten traff noen centimeter bakenfor «kabinen» og eksplosjonen ble absorbert i bagasjerommet. Treff 10 cm lenger frem og vi ville garantert ha mistet 4 mann».

Mengdene av tomhylser forteller om harde kamper avdelingen med denne bilen har vært gjennom. Jørgen Bulls avdeling. Forsvaret

En helt som ligger lavt

Bull er en mann nordmenn flest oppfatter som en helt. Likevel:

— Jeg pleier ikke fortelle at jeg er veteran. Jeg pleier å si at jeg er soldat.

- Hvorfor det?

— Det er en ubevisst handling, i den forstand at jeg er usikker på hvordan folk vil reagere. De gangene jeg forteller det, er min opplevelse at det blir noe halvkleint. Noe «huff». Folk vet ikke helt hva de skal si. Da blir det litt sånn at jeg ikke vil presse det på dem.

- Er det mange som gjør som deg?

— Jeg oppfatter at det er en del som har slike opplevelser. Som ikke nødvendigvis snakker om sin veteranbakgrunn. Det synes jeg egentlig er litt merkelig.

- Aftenposten omtaler en meningsmålingen der andelen som assosierer «veteran» med «syk» vokser veldig. Hva tenker du om det?

— Denne sykeliggjøringsbiten. Du blir på måte litt usikker på om du blir syk selv, siden er så mye fokus på det. Jeg kjenner meg i hvert fall over hodet ikke igjen i den. Vi er mange som har vært ute, og som jeg har fulgt, og de har bemerkelsesverdig få problemer, sier Bull.

Paradise Hotel - ikke soldat

— Jeg ser at det stikk motsatte er tilfelle, at folk vokser på det de har opplevd. Selv en opplevelse som ikke der og da har vært av positiv karakter, kan bli positiv med tanke på personlighetsutviklingen, sier han.

- I dag kan det virke som om du blir ungdomsidol i Norge ved å delta på Paradise Hotel, drikke deg full hver kveld. Mens soldatene, vi er et sært skue, som ikke har funnet noe annet å gjøre i livet. Det er tvert i mot. De som er ute er det beste av norsk ungdom. Men de blir ikke satt pris på, sier Bull.

Jørgen Bull har vært fire ganger i Afghanistan, med intens strid med Taliban. Vi er mange som har vært ute. De jeg har fulgt har bemerkelsesverdig få problemer, sier han. Morten Uglum

— Da blir folk imponert

— Jeg har holdt noen foredrag om dette temaet. Da har jeg fokusert på soldatbiten. Hva soldatene er, hvem de er og hva de står for. Da opplever jeg at mange spør: Hvorfor har vi ikke hørt disse historiene før? Litt for ofte er det det negative som kommer frem, og Forsvaret er ikke flinke nok til å fortelle soldathistoriene. Historiene om hvorfor noen får medaljer kommer ikke frem. Det er ingen som selger produktet soldaten. Jeg mener at norske soldater er en merkevare så godt som mulig.

Jørgen Bull er invitert til et afghansk bryllup. Forsvaret

— Hva tenker veteraner selv?

— Det er todelt. Du har en del som er godt fornøyd, som bærer på en stolthetsfølelse. Som har gjort noe de selv oppfatter som meningsfylt, ikke fordi det er blitt fred i Kosovo eller Afghanistan, men de har sett en egenverdi i det de har gjort. Egenverdien handler om stoltheten over å ha nådd et mål innenfor de forutsetningene man selv har hatt. Det er ikke den militære delen, på grunnivå, som er kjernen i problemet i Afghanistan. Den delen er gjort ganske bra. Denne siste nyansen kommer i alt for liten grad frem.

Tror på full borgerkrig i Afghanistan

— Selv er jeg hellig overbevist om at afghanere kommer til å barke sammen i en borgerkrig som kommer til å vare i 5-10 år. Taperne vil da være veteraner som har vært der og gjort en jobb for Norge. I jobbintervjuer kan man da si at jeg var i Forsvaret, på Rena, men ikke hva man faktisk gjorde i Afghanistan. Det er forbundet med så mye negativt.

— Jeg vet ikke om dette er en berettiget bekymring, som flere deler. Jeg vet ikke om det blir sånn, jeg får håpe at det ikke skjer. Men bevisstheten om disse mulighetene, om reaksjonene på at vi har vært ute, er en belastning i seg selv, sier Bull.

- Hva tenker du om veteranene som som er blitt syke?

— Jeg har full respekt for dem. Jeg ser så definitivt at mange har opplevelser som ikke er positive. Og folk reagerer forskjellig. Det har vært mange tøffe tak. I min periode har vi dratt av gårde godt forberedt, og med en organisasjon som kan håndtere det at det er tøffe tak. Tidligere er mange sendt ut på misjoner uten å være forberedt.

Kjenner soldater med store problemer

— For meg er ikke disse folkene noe dårligere enn krigsseilerne eller Linge-karene. De har gjort en jobb for landet sitt. Mange kunne også jobben sin godt, mens Forsvaret ikke vektla å forberede dem.

— Vi er mer forberedt i dag, enn dem som dro til Libanon, men de var likevel ikke noe dårligere enn noss.

- Hva med broren til Trond Bolle?

— Også for ham har jeg full respekt. Blir man satt i situasjoner man ikke er utrustet for eller forberedt på, blir alt mye verre. Se på ofrene på Utøya.

- Kjenner du til veteraner som har tatt livet sitt?

- Ja. Det gjør jeg. Fra tiden i Kosovo. Jeg vet også om en som har ufattelig mye problemer. Det er ikke tvil om at Forsvaret har forbrukt folk. Uten at man alltid har tenkt godt over hva man har brukt dem til, sier Bull.

Fakta Jørgen Bull Begynte i Forsvaret i 1993. Tok befalsskole. Var vedGarnisonen i Porsanger. 4 år med krigsskole. Tjenestegjorde ved 2. bataljon påSkjold, avbrutt av ni måneder i Kosovo.Begynte i Telemark bataljon da den ble etablert på Rena i2002.Har vært i Afghanistan i fire perioder, den siste i 2010.Tok over jobben til Rune Wenneberg, majoren det ble myeblest rundt etter omstridt symbolbruk og kamprop knyttet til avdelingen Mek4 iTelemark bataljon. Har hatt den i to år.Gift, har familie, jobber i dag på Kongsberg. Vis mer